open-index/open-wikipedia-markdown huggingface dataset:
Στέργιος Βλάχβεης

Ο **Στέργιος Βλάχβεης** (Ηράκλεια Σερρών, 1880 - Ηράκλεια Σερρών, 11 Δεκεμβρίου 1948) ήταν Έλληνας πολιτικός και σημαντικός Μακεδονομάχος οπλαρχηγός από την Κάτω Τζουμαγιά (Ηράκλεια) Σερρών.

## Βιογραφικά στοιχεία
Ο Στέργιος Βλάχβεης του Ιωάννου γεννήθηκε το 1880 στην Κάτω Τζουμαγιά (Ηράκλεια) Σερρών. Οργανώθηκε στην ένοπλη δράση από πολύ νωρίς. Αρχικά τέθηκε υπό τις γενικές οδηγίες του οπλαρχηγού Δούκα Γαϊτατζή. Στη συνέχεια συνεργάστηκε με το σώμα του οπλαρχηγού Παπαπασχάλη από τα Σακάφτσια (Λιβαδοχώρι). Μετά το θάνατο του οπλαρχηγού Αθανάσιου Χατζηπανταζή το 1906, ανέλαβε τη γενική αρχηγία στον τομέα ευθύνης των περιοχών Σερρών, Βισαλτίας, Κάτω Τζουμαγιάς (Ηράκλειας), Ποροΐων, Κερκίνης, Σιντικής, Πετριτσίου και Μελενίκου. Εξουδετέρωσε τη Ρουμανική προπαγάνδα στην περιοχή της Ανατολικής Μακεδονίας που είχε στόχο τον προσεταιρισμό των Ελληνικών, βλαχόφωνων πληθυσμών. Κατάφερε, επίσης να αντιμετωπίσει την ένοπλη δράση των Βουλγάρων κομιτατζήδων Σαντάνσκι, Σίτσο Άτσεφ, Ντόντσιο, Σαράφωφ, βοεβόδα Τάκα, Ντίνα Αραμπατζή και Μανούσωφ, που τρομοκρατούσαν τους Έλληνες στην περιοχή βόρεια των Σερρών. Συνέπεια της απομάκρυνσης της Βουλγαρικής βίας, ήταν η αθρόα επιστροφή των κατοίκων πολλών χωριών στο Πατριαρχείο, απ' όπου είχαν βίαια απομακρυνθεί. Μαζί με τον Αθανάσιο Κηπουρό (Φεγγάρα) εκτέλεσαν το Βούλγαρο καταδότη του *[[Δημήτριος Γκογκολάκης|καπετάν Μητρούση]]*, Δίγκο, το Σεπτέμβριο του 1907. Λόγω της καταδίωξης του σώματός του από τις Οθωμανικές αρχές, αναγκάστηκε να καταφύγει στην Αθήνα το φθινόπωρο του 1907. Εκεί γνωρίστηκε με τους αδερφούς Θεοχάρη και Μαυρουδή Γερογιάννη από τη Αρναία Χαλκιδικής που ήταν διευθυντές στον Κεντρικό Μακεδονικό Σύλλογο Αθηνών. 

Με τη βοήθεια του συλλόγου, οργάνωσε νέο αντάρτικο σώμα και επέστρεψε στη Μακεδονία και συγκεκριμένα στη Χαλκιδική με τελικό στόχο να ανακάμψει στην περιοχή Σερρών. Παρέμεινε για αρκετό καιρό στις περιοχές της Χαλκιδικής, του Λαγκαδά και Βερτίσκου, παρά τις εκκλήσεις του Διευθυντή του *Εθνικού Κέντρου Σερρών*, Δημοσθένη Φλωριά, να μεταβεί στη γενέτειρά του, όπου η κατάσταση ήταν κρισιμότερη. Αργότερα επέστρεψε στην περιοχή βόρεια των Σερρών όπου ανέλαβε εκ νέου δράση με το σώμα του κατά των Βουλγάρων κομιτατζήδων. Το 1908 έδρασε στις περιοχές Νιγρίτας και Κερκίνης. Στις 22 Ιουλίου του 1908 παρέδωσε τα όπλα σε κλίμα πανηγυρικό στις Σέρρες μετά τη χορήγηση γενικής αμνηστίας από τους Νεότουρκους. Συμμετείχε στον Α΄ Βαλκανικό Πόλεμο όταν με την εθελοντική ομάδα του μπήκε πρώτος στη Νιγρίτα. Μετά την οριστική απελευθέρωση της γενέτειράς του (Ηράκλειας), διατέλεσε επί σειρά ετών δήμαρχος. 

## Παραπομπές


Κατηγορία:Μακεδονομάχοι
Κατηγορία:Δήμαρχοι Ηρακλείας
Κατηγορία:Ιστορία των Σερρών
Κατηγορία:Μακεδόνες
Αραβική Άνοιξη

**Αραβική Άνοιξη** (αραβικά: الربيع العربي) ονομάστηκε ένα κύμα διαδηλώσεων και διαμαρτυριών στη Μέση Ανατολή και τη Βόρεια Αφρική , που εκδηλώθηκε από τις  18 Δεκεμβρίου του 2010.

Πριν τη συγκεκριμένη χρονική περίοδο, το Σουδάν ήταν η μόνη αραβική χώρα που ανέτρεψε επιτυχώς δικτατορικά καθεστώτα το 1964 και το 1985. Εκδηλώθηκαν εξεγέρσεις στην Τυνησία και την Αίγυπτο, εμφύλια σύρραξη στη Λιβύη, εξεγέρσεις στο Μπαχρέιν, τη Συρία και την Υεμένη. Μεγάλες διαδηλώσεις έγιναν επίσης στην Αλγερία, το Ιράν, το Ιράκ, την Ιορδανία, το Μαρόκο και το Ομάν. Μικρότερες οργανωμένες διαμαρτυρίες έγιναν στο Τζιμπουτί, το Κουβέιτ, τον Λίβανο, τη Μαυριτανία, τη Σαουδική Αραβία, και το Σουδάν.

Κοινό γνώρισμα των διαδηλώσεων ήταν οι μαζικές διαμαρτυρίες με καμπάνιες, απεργίες, πορείες, καθώς και η χρήση κοινωνικών δικτύων όπως το Facebook, το Twitter και το YouTube, για την οργάνωση, την επικοινωνία, και την ενημέρωση περί των προσπαθειών των κρατών εναντίον της καταπίεσης και της λογοκρισίας.

Το σύνθημα των διαδηλωτών στον Αραβικό κόσμο ήταν *Ash-sha'ab yurid isqat an-nizam* που σημαίνει *ο λαός θέλει να πέσει το καθεστώς* (الشعب يريد إسقاط النظام).

## Δείτε επίσης
* Αιγυπτιακή Επανάσταση του 2011 
* Εξέγερση στην Τυνησία (τέλη 2010-αρχές 2011) 
* Λιβυκός Εμφύλιος Πόλεμος (2014-σήμερα)
* Λιβυκός εμφύλιος πόλεμος 2011
* Διαδηλώσεις στην Υεμένη το 2011
* Συριακός εμφύλιος πόλεμος

## Παραπομπές


## Εξωτερικοί σύνδεσμοι
* Middle East στο *[[Aljazeera English]]*
* Middle East protests στο *[[BBC News]]*
* Arab and Middle East protests ζωντανό blog στο *[[The Guardian]]*
* Middle East Protests στο *The Lede* blog των *[[The New York Times]]*
* Middle East protests live  στο *[[Reuters]]*
* Middle East protests νέα και σχόλια στους *[[The Financial Times]]*
* Arab spring: an interactive timeline of Middle East protests, *[[The Guardian]]*
* Rage on the Streets νέα και σχόλια στη *[[Hurriyet Daily News and Economic Review]]*
* Middle East Unrest νέα και σχόλια στη *[[The National (Abu Dhabi)|The National]]*
* Unrest in the Arab World  νέα και σχόλια στο  *Carnegie Endowment for International Peace*
* The Middle East in Revolt  στο *[[Time]]*
* Issue Guide: Arab World Protests, 16 Φεβρουαρίου, 2011
* The Shoe Thrower's index στο *[[The Economist]]*, 9 Φεβρουαρίου, 2011
* Interview with Tariq Ramadan: "We Need to Get a Better Sense of the Trends within Islamism", *[[Qantara.de]]*, 2 Φεβρουαρίου 2011
* Tracking the wave of protests with statistics, *RevolutionTrends.org*


Κατηγορία:2010
Κατηγορία:2011
1149 Βόλγας

μικρογραφία|Η τροχιά του αστεροειδούς 1149 Βόλγας
Ο **Βόλγας (Volga)** είναι ένας σκουρόχρωμος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 10,307. Ανακαλύφθηκε το 1929 από τον Σοβιετικό αστρονόμο Εβγκένι Φεντόροβιτς Σκβορτσόφ, που παρατηρούσε από το Σιμέις της Κριμαίας, και πήρε το όνομά του από τον ποταμό Βόλγα (το όνομα προτάθηκε από το Ινστιτούτο Θεωρητικής Αστρονομίας του Λένινγκραντ). Υπήρξε ο πρώτος από τους τρεις συνολικά αστεροειδείς που ανεκάλυψε ο συγκεκριμένος αστρονόμος.

## Φυσικά χαρακτηριστικά
Η μέση διάμετρος του Βόλγα εκτιμάται σε 55,57 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0338. Ο Βόλγας περιστρέφεται γύρω από τον εαυτό του μία φορά κάθε 27,5 ώρες, μία αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Βολγας
Στίβεν Π. Σίνοτ

Ο **Στίβεν Π. Σίνοτ** (αγγλικά:**Stephen P. Synnott**) είναι ένας αστρονόμος και επιστήμονας της αποστολής Βόγιατζερ, η οποία έχει ανακαλύψει πολλούς δορυφόρους του Δία, του Κρόνου, του Ουρανού και του Ποσειδώνα. Αυτός ανακάλυψε τους εξής δορυφόρους: τη Μήτιδα, τη Θήβη, τον Πακ, τη Λάρισα και τον Πρωτέα.

Ο αστεροειδής 6154 Στιβενσίνοτ, ονομάστηκε έτσι προς τιμή του.

Σινοτ
Κατηγορία:Αστρονόμοι του 20ού αιώνα
Κατηγορία:Αστρονόμοι του 21ου αιώνα
Δίμηκος ποταμός

Ο ποταμός **Δίμηκος** βρίσκεται στην Αιτωλοακαρνανία και λειτουργεί ως τάφρος παροχέτευσης των υδάτων της Τριχωνίδας και Λυσιμαχίας στον Αχελώο. Η αρχαία του ονομασία ήταν Κύαθος και τον αναφέρει ο Πολύβιος. Η ονομασία "Κύαθος" είχε τη σημασία τόσο του "αντλητήριου δοχείου" όσο και μονάδας μέτρησης υγρών. 

Κατηγορία:Ποταμοί της Στερεάς Ελλάδας
Κατηγορία:Περιφερειακή ενότητα Αιτωλοακαρνανίας
Σιμιγδάλι

Το **σιμιγδάλι** (αρχ. ελλην. *σεμίδαλις*) είναι ονομασία που αναφέρεται σε θραύσματα του κόκκου των σιτηρών ιδιαίτερα του σκληρού σταριού, τα οποία παρασκευάζονται με την άλεση κόκκων που είχαν αρχικά διαβραχεί, διαδικασία η οποία ακολουθείται από ξήρανση και κοσκίνισμα. Ο όγκος των κόκκων ποικίλει από πολύ μικρός (όπως ένας κόκκος αλατιού, ψιλό σιμιγδάλι) έως αρκετά μεγάλος (όπως ένας κόκκος ζάχαρης, χονδρό σιμιγδάλι). Το σιμιγδάλι διακρίνεται σε αυτό που προέρχεται από την περιφέρεια του κόκκου και είναι γνωστό ως ντυμένο και σε αυτό που προέρχεται από το κέντρο του κόκκου, το οποίο δεν φέρει μέρος του περιβλήματος και είναι γνωστό ως γυμνό. Εξαιτίας του περιβλήματος το πρώτο είναι πιο σκουρόχρωμο από το δεύτερο. 

## Περιεκτικότητα σε ουσίες
100 γραμμάρια σιμιγδαλιού περιέχουν :
* Ενέργεια σε θερμίδες = 360
* 12,68 γρ. πρωτεΐνης
* 1,05 γρ. λίπους.
* 72,83 γρ. υδατανθράκων.
*  3,9 γρ. φυτικών ινών.
* Σε μικρές ποσότητες : Θειαμίνη, Ριβοφλαβίνη, Νιασίνη, Βιταμίνη B6
* Ιχνοστοιχεία όπως : Μαγνήσιο, Φώσφορο, Ψευδάργυρο
* Νερό 12,67 γρ.

## Χρήση στην ελληνική & διεθνή Κουζίνα
Το σημαντικότερο προϊόν που κατασκευάζεται, κυρίως από σιμιγδάλι, είναι τα προϊόντα της μακαρονοποιίας όπως το σπαγγέτι και άλλα. Επίσης στη ζαχαροπλαστική γλυκά που παρασκευάζονται με βάση το σιμιγδάλι είναι τα παραδοσιακά στην Ελλάδα μελομακάρονα, το ρεβανί, το σάμαλι, το γαλακτομπούρεκο, η γαλατόπιτα και πολλοί τύποι ελληνικού χαλβά. Πολύ συχνή είναι η χρήση του σιμιγδαλιού  στη σπανακόπιτα, την μπουγάτσα, την καρυδόπιτα και στα αμυγδαλωτά. Τέλος στη διεθνή κουζίνα το σιμιγδάλι είναι η βάση του κουσκούς.
## Πηγές
*Εγκυκλοπαίδεια Πάπυρος Λαρούς Μπριτάννικα, τόμος 54, σελίδα 65.*
## Εξωτερικοί σύνδεσμοι

Κατηγορία:Άλευρα
Κατηγορία:Εβραϊκή κουζίνα
Κατηγορία:Μεσογειακή κουζίνα
Κατηγορία:Αραβική κουζίνα
Καρσάνικο κέντημα

Το **καρσάνικο κέντημα** αποτελεί μια ιδιαίτερη κεντητική τεχνική, η οποία συναντάται στο χωριό Καρυά της Λευκάδος. Το Καρσάνικο Κέντημα έλκει την καταγωγή των τεχνικών του από τρόπους σύμπλεξης, οι οποίοι συναντώνται στον ηπειρωτικό και νησιωτικό ελληνικό χώρο, αλλά και στην Ιταλία. 

Δεν αποτελούσε αυτόνομο τεχνούργημα εξ αρχής, αλλά συμπλήρωνε, ως εξωραϊστικό στοιχείο μέρη της παραδοσιακής φορεσιάς και, κυρίως, την τραχηλιά. 

Διακρίνουμε τρεις τεχνικές στο καρσάνικο κέντημα: Η Καφασοβελονιά, το Πλακέ και το Σταυρογάζι. 

Τα σχέδια του κεντήματος είναι : η Κούπα, το Ψαράγκαθο, οι Ρόδες, η Σφραγίδα, η Λύρα, τα Φιοράκια, το φελί, το Μοτίφ.
Οι κεντήστρες της Καρυάς δούλευαν την σταυροβελονιά σε βαμβακερά ή και λινά χοντρά υφάσματα με χοντρές κλωστές πολύχρωμες.

Κατηγορία:Κέντημα
Καρουσάδες

Οι **Καρουσάδες** είναι οικισμός της Περιφερειακής Ενότητας Κέρκυρας στα Επτάνησα. 

## Γενικά
Οι Καρουσάδες βρίσκονται στη βορειοδυτική πλευρά της Κέρκυρας, σε υψόμετρο 120 μέτρων. Απέχουν περίπου 40 χλμ. από την πόλη της Κέρκυρας. Είναι ένα κεφαλοχώρι το οποίο ξεχωρίζει για την παραδοσιακή αρχιτεκτονική των οικισμών του. Οι Καρουσάδες έχουν φιλαρμονική ορχήστρα η οποία είναι δημοτική και ιδρύθηκε το 1980.
Το χωριό έχει πάρει το όνομα του από πρόσφυγες που ήρθαν στο νησί της Κέρκυρας από την πόλη Καρούσα του Εύξεινου Πόντου. 

Το χωριό των Καρουσάδων έχει μια ποδοσφαιρική ομάδα με επιτυχίες στο τοπικό πρωτάθλημα της Κέρκυρας. Έχει κερδίσει δυο πρωταθλήματα και ένα κύπελλο 

Στους Καρουσάδες εγκαταστάθηκε το 1453 η οικογένεια Θεοτόκη της οποίας το αρχοντικό διατηρείται μέχρι σήμερα. Γόνος της οικογένειας Θεοτόκη, είναι και ο Κωνσταντίνος Θεοτόκης (13 Μαρτίου 1872 - 1 Ιουλίου 1923) ο δημιουργός του κοινωνικού μυθιστορήματος (*Σκλάβοι στα Δεσμά τους*, *Η Τιμή και το Χρήμα*) συνιδρυτής του τότε Σοσιαλιστικού Κόμματος, ποιητής, και λόγιος.
Απο την οικογένεια Θεοτόκη κατάγεται και ο Δημήτριος Θεοτόκης, αδελφός του Κωνσταντίνου Θεοτόκη, στρατιωτικός, μέραρχος, ο μοναδικός που κατόρθωσε να φέρει την μεραρχία του, μετά την μικρασιατική καταστροφή, σώα και αβλαβή στην πατρίδα, αλλά να σώσει και όσους πρόσφυγες συνάντησε στο δρόμο του, προς την επιστροφή.

Από τους Καρουσάδες κατάγεται και ο Σπύρος-Ιωάννης Κλαδάς που διετέλεσε Γενικός Γραμματέας Ολυμπιακών Αγώνων και Γενικός Γραμματέας Ολυμπιακής Αξιοποίησηςhttps://www.culture.gov.gr/DocLib/g_1825.doc

Από τους Καρουσάδες κατάγεται και ο Κωσταντίνος Μπούκας ο ιδρυτής του Λιμενικού Σώματος και ο αδελφός του Νικόλαος Μπούκας, που εκτελέστηκε από τους Γερμανούς για την αντιστασιακή του δράση.

Ένας άλλος Καρουσαδίτης, είναι ο Σπύρος Χαλικιάς, γεννήθηκε το 1927,  βραβευμένος με διεθνή βραβεία φωτορεπόρτερ (ΕΣΣΔ, Κούβα, Γαλλία), μακρονησιώτης, γνωστός για την αντιστασιακή του δράση κατά της χούντας των συνταγματαρχών, βασανίστηκε στο ΕΑΤ - ΕΣΑ φυλακίστηκε, κλονίστηκε ανεπανόρθωτα η υγεία του, και πέθανε το 1981.

Η Αστρακερή, το επίνειο των Καρουσάδων, είναι από τα πρώτα θέρετρα της Κέρκυρας, λόγω της δομής της, δεν έχει "αξιοποιηθεί" τουριστικά, παραμένει μία από τις λίγες παρθένες παραλίες του νησιού, καθαρή και πνιγμένη στο πράσινο.

## Παραπομπές


Κατηγορία:Χωριά της περιφερειακής ενότητας Κέρκυρας
Κατηγορία:Δήμος Βόρειας Κέρκυρας
Μουσείο Ασιατικής Τέχνης Κέρκυρας

Το **Μουσείο Ασιατικής Τέχνης Κέρκυρας** στεγάζεται στο Ανάκτορο των Αγίων Μιχαήλ και Γεωργίου, στην πόλη της Κέρκυρας, και φιλοξενεί αρχαιότητες της Άπω Ανατολής και της Ινδίας. Είναι το μοναδικό μουσείο στην Ελλάδα, που είναι αφιερωμένο στην τέχνη της Ινδίας και της Άπω Ανατολής. Ιδρύθηκε το 1928. Αρχικά τα εκθέματα του μουσείου απαρτίζονταν από την ιδιωτική συλλογή του Γρηγορίου Μάνου, ο οποίος διετέλεσε πρέσβης της Ελλάδας στην Αυστρία. Μεταγενέστερα προστέθηκαν δωρεές ιδιωτικών συλλογών και άλλων ανθρώπων, όπως του Νικολάου Χατζηβασιλείου, του Χαρίλαου Χιωτάκη, κ.ά.

## Φωτοθήκη

Αρχείο:Museum of Asian art of Corfu 100.JPG
Αρχείο:Museum of Asian art of Corfu 293.JPG
Αρχείο:Museum of Asian art of Corfu 300.JPG
Αρχείο:Museum of Asian art of Corfu 051.JPG
Αρχείο:Museum of Asian art of Corfu 047.JPG
Αρχείο:Museum of Asian art of Corfu 302.JPG
Αρχείο:Museum of Asian art of Corfu 330.JPG
Αρχείο:Museum of Asian art of Corfu 203.JPG
Αρχείο:Museum of Asian art of Corfu 162.JPG
Αρχείο:Museum of Asian art of Corfu 137.JPG|επιχρυσωμένα κυάλια
Αρχείο:Museum of Asian art of Corfu 133.JPG
Αρχείο:Museum of Asian art of Corfu 197.JPG
Αρχείο:Museum of Asian art of Corfu 152.JPG
Αρχείο:Museum of Asian art of Corfu 116.JPG
Αρχείο:Museum of Asian art of Corfu 170.JPG
Αρχείο:Museum of Asian art of Corfu 286.JPG| Βούδας καθιστός σε στάση διαλογισμού 
Αρχείο:Museum of Asian art of Corfu 247.JPG
Αρχείο:Museum of Asian art of Corfu 131.JPG
Αρχείο:Museum of Asian art of Corfu 294.JPG
Αρχείο:Museum of Asian art of Corfu 185.JPG
Αρχείο:Museum of Asian art of Corfu 248.JPG|Ο θεός Σίβα Ναταράτζα (ο βασιλιάς του χορού)
Αρχείο:Museum of Asian art of Corfu 074.JPG
Αρχείο:Museum of Asian art of Corfu 246.JPG
Αρχείο:Krishna playing flute (29117073056).jpg|Ο θεός Κρίσνα παίζει φλογέρα
Αρχείο:Ganesha (28862909620).jpg|Ο θεός Γκανέσα
Αρχείο:Buddha on peacock. Bronze, Bengal, 17th cent. (29149338245).jpg|Ο Βούδας πάνω σε ένα παγώνι
Αρχείο:Buddhist priest on pedestal. Marble stone. (29043844162).jpg|Βουδιστής ιερέας
Αρχείο:Priest. Varnished and painted decor. (28530569713).jpg|Ιερέας


## Παραπομπές


## Εξωτερικοί σύνδεσμοι
* 
* 

Ασιατικης Τεχνης Κερκυρας
Ασιατικης Τεχνης Κερκυρας
Κερκυρας
Κάτια Γέρου

Η **Κάτια Γέρου** είναι Ελληνίδα ηθοποιός με καταγωγή από το Αγρίνιο. 

## Βιογραφία
H Κάτια Γέρου σπούδασε αρχικά Νομική στην Αθήνα, από όπου και ξεκίνησε η ενασχόληση της με το θέατρο. Στην αρχή εντάχθηκε στην ερασιτεχνική θεατρική ομάδα του Πανεπιστημίου Αθηνών και αργότερα (1976) αποφάσισε να δώσει εξετάσεις στη Δραματική Σχολή του Εθνικού Θεάτρου και σε αυτή του Θεάτρου Τέχνης. Πέτυχε και στις δύο αλλά τελικά επέλεξε το Θέατρο Τέχνης «Κάρολος Κουν», με το οποίο συνεργάστηκε για τα επόμενα 27 χρόνια μετά την αποφοίτησή της. Αργότερα πρωταγωνίστησε στο ΔΗ.ΠΕ.ΘΕ Αγρινίου. Σύζυγος και συνοδοιπόρος στη ζωή της ήταν ο ζωγράφος, σκηνογράφος και συγγραφέας Κυριάκος Κατζουράκης.

Στις εκλογές του 2009 ήταν υποψήφια βουλευτής επικρατείας του ΣΥΡΙΖΑ.  

Πρόσφατα εξέδωσε την αυτοβιογραφία της, που κυκλοφορεί από τις εκδόσεις *Καλειδοσκόπιο* κι έχει τίτλο "*Αλλάζοντας τους παλμούς της καρδιάς-συζητήσεις για το θέατρο με την Ιόλη Ανδρεάδη»*". 

## Θεατρικές παραστάσεις
**"Από της ζωής τα μέρη, χάθηκαν οι ποιητές"*  (σε σύλληψη-σκηνοθεσία του Βασίλη Νικολαΐδη)
**"Εκπαιδεύοντας τη Ρίτα"* του Γουίλυ Ράσελ, (σε σκηνοθεσία του Βασίλη Νικολαΐδη)
* *"Λεωφορείον ο πόθος"*, του Τένεσι Ουίλιαμς, (σε σκηνοθεσία του Βασίλη Νικολαΐδη και συμπαραγωγή με το ΔΗ.ΠΕ.ΘΕ. Πατρών)
*"Δεν Πληρώνομαι, δεν πληρώνω", του Ντάριο Φο, σε σκηνοθεσία Παντελή Δεντάκη, στη σκηνή Φρυνίχου του Θεάτρου Τέχνης Καρόλου Κουν, την άνοιξη του 2017.
*"Δούλες", του Ζαν Ζενέ, στο ιστορικό Υπόγειο του Θεάτρου Τέχνης, το 2018, με αφορμή τα 50 χρόνια από το πρώτο ανέβασμα του έργου στη χώρα μας, από τον Κάρολο Κουν, το 1968, με τη χρήση της ίδιας μετάφρασης, αυτής του Οδυσσέα Ελύτη (εκδόσεις Ύψιλον). Σε σκηνοθεσία της καλλιτεχνικής διευθύντριας του Θεάτρου, Μαριάννας Κάλμπαρη, η οποία κρατούσε και τον ρόλο της 'Κυρίας', το έργο. Την έτερη δούλα, έπαιξε η Κωνσταντίνα Τάκαλου. Η παράσταση για περιορισμένες προγραμματισμένες δέσμες παραστάσεων, εντός των τριών σεζόν 2017-2020 και πιο συγκεκριμένα: Απρίλιος-Μάιος 2018, Φεβρουάριος 2019, Οκτώβριος 2019.
*"Κόντρα στην ελευθερία", του Εστέβα Σολέρ, σε σκηνοθεσία του Βασίλη Μαυρογεωργίου, το καλοκαίρι του 2019 στις αποθήκες της Πειραιώς 260, στα πλαίσια του Φεστιβάλ Αθηνών

## Κινηματογράφος

## Παραπομπές


## Πηγές
*
*
*Katia Yerou στην imdb
*90lept;a.com

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Κατηγορία:Απόφοιτοι της Δραματικής Σχολής Θεάτρου Τέχνης Καρόλου Κουν
Δημήτρης Καπράλος

Ο **Δημήτρης Καπράλος** (1927-1994) γεννήθηκε στο Παναιτώλιο του Αγρινίου. Ασχολήθηκε με τη σύνθεση σκακιστικών προβλημάτων. Επανειλημμένα διακρίθηκε σε διεθνείς αγώνες σύνθεσης.Επίσης ως μέλος της Ελληνικής Εθνικής Ομάδας σημείωσε πολλές επιτυχίες σε Παγκόσμιους Διαγωνισμούς Σύνθεσης, ομαδικές και προσωπικές. Όσον αφορά δε το αγωνιστικό σκάκι, διακρίθηκε επίσης σε σκακιστικές Ολυμπιάδες. Η Παγκόσμια Ένωση των Προβληματιστών του απένειμε τον τίτλο του "Διεθνούς Κριτή" των σκακιστικών προβλημάτων. Προς το τέλος της ζωής του υπήρξε προπονητής της Ε.Σ.Ο.
Μία άλλη πλευρά των ενδιαφερόντων του είναι μία εφεύρεσή του με χημική βάση, που με την εφαρμογή της στη βιομηχανία επεδίωκε την επίλυση του ενεργειακού προβλήματος. Δεν είναι γνωστή η εξέλιξη της εφεύρεσης και αν αναγνωρίστηκε.

## Παραπομπές


 
Κατηγορία:Έλληνες σκακιστές
Κατηγορία:Έλληνες κριτές σκακιού
Γαρδενίτσα Λακωνίας

Η **Γαρδενίτσα** είναι οικισμός του Νομού Λακωνίας και ανήκει διοικητικά στον Δήμο Ανατολικής Μάνης. 
Μέχρι το 2010 και την εφαρμογή του προγράμματος Καλλικράτης ανήκε στο Δήμο Οιτύλου (Δημοτικό διαμέρισμα Κοίτας). 
Βρίσκεται σε υψόμετρο 120 μέτρα από την θάλασσα. Οι μόνιμοι κάτοικοι είναι 81 (απογραφή 2001). Αποτελείται από δύο γειτονιές, την Άνω Γαρδενίτσα και την Κάτω Γαρδενίτσα. 

## Πληροφορίες
Ολόκληρος ο οικισμός οφείλει το όνομα του στην Καρδιανή Παρθένο (χαϊδευτικά Καρδιανίτσα), κόρη του άρχοντα Καρδιανού, ανθρώπου που έπαιξε σημαντικό ρόλο στην ιστορία της Μέσα Μάνης. Η Καρδιανή ήταν ιδρύτρια και καθηγουμένη της Μονής του Σωτήρος (γνωστός σήμερα ως Σωτήρας Γαρδενίτας), που προϋπήρχε από τον 11ο αιώνα. 
Αργότερα, το Μοναστήρι εγκαταλείφθηκε και σκεπάστηκε από άγρια βλάστηση. Ανακαλύφθηκε μετά από χρόνια μέσα στο «Βατουριώνα» (λόχμη βάτων) από τον Νυκλιάνο – Γιανιτσαριάνο (Λιάνο), έγγαμο ιερέα γιο του Μαυροειδή που εγκαταστάθηκε στη περιοχή με τον αδελφό του. Γι’ αυτό και όλες οι οικογένειες της Κάτω Γαρδενίτσας αποκαλούνται Μαυροειδιάνοι. 

Στην Άνω Γαρδενίτσα εγκαταστάθηκε μετά τον 17ο αιώνα, από την Κίττα (ή Κοίτα), ο Καουριάνος Κούρος-Μαυρομιχάλης, γενάρχης της οικογένειας Κουράκου, ο οποίος κάλεσε μαζί του μετέπειτα τις οικογένειες Κοκοράκη και Σεψά. Βορειότερα της Άνω Γαρδενίτσας βρίσκεται ο εγκαταλελειμμένος οικισμός «Λιόστιφα», τον οποίο ταυτίζουν πολλοί με την Ομηρική Μέσση (Πολυτρήρων).

Σύμφωνα με τα αρχεία του Ινστιτούτου Νεοελληνικών Ερευνών (ΦΕΚ 156/1928) στις 19/7/1928 ο οικισμός Γαρδενίτσα μετονομάστηκε σε Κοκκινόκαμπος. Ονομασία η οποία δεν επικράτησε τελικά επίσημα.

## Μνημεία ευρύτερης περιοχής
μικρογραφία|Ο ναός του Σωτήρα
* Δίστηλος σταυροειδής τρουλαίος ναός του Σωτήρα Γαρδενίτσας του 11ου αιώνα  με το ιδιότυπο προστώο στη δυτική πλευρά του. 
* Δίκογχος ναός του Αγίου Πέτρου Γαρδενίτσας
* Ιερός Ναός του Αγίου Ιωάννη Θεολόγου (11ου.αι) στη θέση Αγιάννηδες της Κάτω Γαρδενίτσας
* Ιερός Ναός της Άγιας Μαριάς στη Κάτω Γαρδενίτσα.
* Άγιος Δημήτρης στην  Άνω Γαρδενίτσα
* Βάραθρο-σπήλαιο «Χαραμπός Γαρδενίτσας»
* Παλιό Χειροκίνητο Ελαιοτριβείο Οικογένειας Μιχαήλ.Λ.Γεωργόπουλου(1909-1992) στη Κάτω Γαρδενίτσα.

## Προσωπικότητες από την Γαρδενίτσα
* Γιάννης Κουράκος (γεννηθής 1956) Ανεξάρτητος Βουλευτής Β' Πειραιά. Κατάγεται από την Γαρδενίτσα.
* Μιχαήλ Κωσταράκος (γεν. το 1956) είναι Έλληνας εν αποστρατεία Στρατηγός του Πυροβολικού, πρώην πρόεδρος της Στρατιωτικής Επιτροπής της Ευρωπαϊκής Ένωσης και επίτιμος Αρχηγός του Γενικoύ Επιτελείου Εθνικής Άμυνας (ΓΕΕΘΑ). Εχει Παππουδική ρίζα από τη Κάτω Γαρδενίτσα.

## Παραπομπές


## Εξωτερικοί Σύνδεσμοι
* https://web.archive.org/web/20160325152010/http://www.speleoclubposeidon.gr/progr/har_gard/harabos_gardenitsas1.html - Χαραμπός Γαρδενίτσας. Σπηλαιολογικός Όμιλος Ταϋγέτου-Πάρνωνα Ο ΠΟΣΕΙΔΩΝ. 

 

Κατηγορία:Χωριά της περιφερειακής ενότητας Λακωνίας
Δημοτικό Περιφερειακό Θέατρο Αγρινίου

Το **ΔΗ.ΠΕ.ΘΕ Αγρινίου** φέρεται ως το πρώτο δημοτικό περιφερειακό θέατρο στην Ελλάδα. Εμπνευστής και δημιουργός του από το 1980 ήταν ο τότε δήμαρχος Αγρινίου Στέλιος Τσιτσιμελής.. Ιδρύθηκε το 1981 και το 1983 εντάχθηκε επίσημα στον θεσμό των Δημοτικών Περιφερειακών Θεάτρων. Μέσω των 2 σκηνών που διαθέτει, την κεντρική και την παιδική - νεανική, κατάφερε να δώσει τη δυνατότητα στους καλλιτέχνες του τόπου να εκφράζονται και έτσι το κοινό να απολαμβάνει θεάματα με ψυχαγωγικό και εκπαιδευτικό χαρακτήρα, που στόχο έχουν την εξέλιξη του ανθρώπου, πολιτισμικά και κοινωνικά. Σε συνεργασία με τη «Θεατρική Διαδρομή» ανέβασε το 2010 στην Επίδαυρο έργο του Αριστοφάνη, Ιππής, σε σκηνοθεσία του καλλιτεχνικού διευθυντή του ΔΗ.ΠΕ.ΘΕ. Βασίλη Νικολαΐδη και με δύο σημαντικούς ηθοποιούς της κωμωδίας στους κύριους ρόλους, τον Παύλο Χαϊκάλη και τον Γιώργο Αρμένη.

## Θεατρικές Παραστάσεις
Κατάλογος θεατρικών παραγωγών του ΔΗ.ΠΕ.ΘΕ. Αγρινίου

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

## Παραπομπές


## Εξωτερικοί σύνδεσμοι
* 

Αγρινιου
Κατηγορία:Κτίρια και κατασκευές στο Αγρίνιο
Δηνάριο της Νότιας Υεμένης

Το **δηνάριο** (Αραβ.:دينار) υιοθετήθηκε ως νόμισμα της Ομοσπονδίας της Νότιας Αραβίας το 1965 η οποία το 1967 μετά την ανεξαρτησία της από το Ηνωμένο Βασίλειο μετονομάστηκε σε Νότια Υεμένη. Υποδιαιρείτο σε 1000 φιλς (فلس). Ο κωδικός ISO για το νόμισμα αυτό είναι YDD.

## Ιστορία
Το δηνάριο τέθηκε σε κυκλοφορία το 1965 ως νόμισμα της Ομοσπονδίας της Νότιου Αραβίας και αντικατέστησε το σελίνι της  Ανατολικής Αφρικής με ισοτιμία  1 δηνάριο = 20 σελίνια. Η ισοτιμία του με την βρετανική στερλίνα ήταν αρχικά 1/1. Το 1967 η ομοσπονδία διαλύεται και δημιουργείται το ανεξάρτητο κράτος της Νότιας Υεμένης το οποίο συνεχίζει την χρήση του ίδιου νομίσματος. Το 1990 η Νότια με την Βόρεια Υεμένη ενοποιούνται σχηματίζοντας ενιαίο κράτος, Το δηνάριο συνεχίζει να κυκλοφορεί επίσημα και παράλληλα με το ριάλ της πρώην Βορείου Υεμένης με ισοτιμία 1 δηνάριο = 26 ριάλια. Το 1993 εκδόθηκε το ριάλ της ενοποιημένης Υεμένης το οποίο και αυτό κυκλοφορούσε παράλληλα με τα άλλα δύο νομίσματα. Στις  11 Ιουνίου 1996 το δηνάριο παύει να αποτελεί νόμιμο χρήμα της Υεμένης .

## Κέρματα
Όντας ακόμα Ομοσπονδία της Νότιας Αραβίας, το 1965 τέθηκαν στη κυκλοφορία (με ημερομηνία 1964) κέρματα με τις εξής ονομαστικές αξίες :
* 1 φιλς από αλουμίνιο
* 5 φιλς από χαλκό
* 25 φιλς από  χαλκονικέλιο
* 50 φιλς από χαλκονικέλιο

Το 1971 κόβονται νομίσματα ενώ η χώρα έχε ήδη  μετονομαστεί σε  Δημοκρατία της Υεμένης  ενώ το 1973 κόβονται κέρματα των 2½ φιλς από αλουμίνιο ως Λαϊκή Δημοκρατία της Υεμένης.
Το 1981 τίθενται σε κυκλοφορία για πρώτη φορά νομίσματα με τις εξής ονομαστικές αξίες:
* 10 φιλς από αλουμίνιο
* 100 φιλς από χαλκονικέλιο
* 250 φιλς από χαλκονικέλιο

## Τραπεζογραμμάτια
Το 1965, η Νομισματική Αρχή της Νότια Αραβίας  έθεσε στην κυκλοφορία χαρτονομίσματα με αξίες των 250 και 500 φιλς, καθώς και του 1, 5 και 10 δηναρίων. Το 1984, η Τράπεζα της Υεμένης εισήγαγε χαρτονομίσματα των  για 500 φιλς, και 1, 5 και 10 δηναρίων.

## Πηγές
* Krause, Chester L. and Clifford Mishler (1991). Standard Catalog of World Coins: 1801–1991 (18th ed. ed.). Krause Publications. ISBN 0873411501.
* Pick, Albert (1994). Standard Catalog of World Paper Money: General Issues. Colin R. Bruce II and Neil Shafer (editors) (7th ed.). Krause Publications. ISBN 0-87341-207-9.

## Εξωτερικοί σύνδεσμοι
*Άρθρο σε ιστοσελίδα αφιερωμένη στον Αραβικό κόσμο σχετικά με το νόμισμα της Νότιας Υεμένης 
* Χαρτονομίσματα της Λαϊκής Δημοκρατίας της Υεμένης
* Κέρματα της Λαϊκής Δημοκρατίας της Υεμένης

Κατηγορία:Ιστορικά νομίσματα
Κατηγορία:Υεμένη
Γιάννης Βαρβέρης

Ο **Γιάννης Βαρβέρης** (Αθήνα, 1955 - 25 Μαΐου 2011) ήταν Έλληνας ποιητής της γενιάς του '70, κριτικός, δοκιμιογράφος και μεταφραστής.

Τελείωσε τη Βαρβάκειο Σχολή. Σπούδασε νομική στο Πανεπιστήμιο Αθηνών και εργάστηκε στο Υπουργείο Εξωτερικών. Στράφηκε στη λογοτεχνία, εκδίδοντας επτά ποιητικά έργα και μεταφράσεις από την Αττική Κωμωδία και την ξένη λογοτεχνία. Ανθολογημένη η ποίησή του έχει μεταφραστεί σε αρκετές γλώσσες, όπως είναι η αγγλική, η γαλλική, η γερμανική, η ιταλική, η ισπανική και η ρουμανική.

## Βραβεία
Για το συνολικό του έργο απέσπασε σειρά βραβείων:
* 1996, *[[Κρατικό βραβείο Κριτικής – Δοκιμίου]]*.
* 2001, *Βραβείο Καβάφη* για την ποιητική συλλογή *Ποιήματα 1975-1996* (Κέδρος, 2000).
* 2002, Βραβείο Ποίησης του περιοδικού «Διαβάζω» για την ποιητική συλλογή *Στα ξένα* (Κέδρος, 2001)
* 2010, Βραβείο Ποιήσεως του Ιδρύματος Πέτρου Χάρη της Ακαδημίας Αθηνών, για το σύνολο του ποιητικού του έργου

## Εργογραφία
Το συγγραφικό του έργο υπήρξε πολυσχιδές.

### Ποιητικό έργο
* *Εν φαντασία και λόγω, Αθήνα*, Κούρος, 1975, Αθήνα, Ύψιλον, 1984
* *Το ράμφος, Τραμ*, 1978, Αθήνα, Ύψιλον, 1984, σελ. 60
* *Αναπήρων Πολέμου*, Αθήνα, Ύψιλον, 1982, σελ. 71
* *Ο θάνατος το στρώνει*, Αθήνα, Ύψιλον, 1986, 
* *Πιάνο βυθού*, Αθήνα, Ύψιλον 1991, σελ. 64
* *Ο κύριος Φογκ*, Αθήνα, Ύψιλον, 1993, σελ. 46
* *Άκυρο θαύμα*, Αθήνα, Ύψιλον, 1996, σελ. 50
* *Ποιήματα 1975-1996*, (συγκεντρωτική έκδοση), Αθήνα, Κέδρος, 2000.

### Θεατρική κριτική
* *Κρίση του θεάτρου (1976-1984)*, Αθήνα, Καστανιώτης, 1985
* *Κρίση του θεάτρου Β΄ (1976-1984)*, Αθήνα, Εστία, 1991
* *Πλατεία θεάτρου, δοκίμια*, Σοκόλης, 1994
* *Κρίση του θεάτρου Γ΄ (1976-1984)*, Σόκολης, 1995

### Δοκίμιο
* *Σωσίβια λέμβος*, λογοτεχνικά δοκίμια, Αθήνα, Καστανιώτης, 1999
* *Συνομιλούν ο Γιάννης Βαρβέρης με τον Σωτήρη Κακίση*. Poetix 1, Gutenberg, Αθήνα 2009. ISSN 1791-8731
* *Η Λογοτεχνία ως Σινεμά* (με τον Σωτήρη Κακίση και τον Γιώργο Πανουσόπουλο). Λευκωσία, Αιγαίον, 2011 
* *Για την Ποίηση / Δεν Συμφωνώ!* (συνομιλίες του Σωτήρη Κακίση με τους Γιάννη Βαρβέρη, Γιώργο Μαρκόπουλο και Γιώργο Χρονά). Αθήνα, Ερατώ, 2018

### Ανθολογήσεις
* *Ελληνική Ποιητική Ανθολογία Θανάτου του εικοστού αιώνα* (με τον Κ. Γ. Παπαγεωργίου), Αθήνα, Καστανιώτης, 1996.

### Μελέτες
* *Κρίτων Αθανασούλης: μια παρουσίαση*, Αθήνα, Γαβριηλίδης, 2001
* Αφιέρωμα στον Γιάννη Βαρβέρη (1955-2012) Οδός Πανός τεύχος 159, Μάιος - Αύγουστος 2013

## Παραπομπές


## Εξωτερικοί σύνδεσμοι
* Γιάννης Βαρβέρης στον ''Πανδέκτη'', του Εθνικού Ιδρύματος Ερευνών.
* «Γιάννης Βαρβέρης», βιογραφία και εργογραφία στον ιστότοπο της *Βιβλιονέτ*.
* Ο Σωτήρης Κακίσης Συνομιλεί με τον Γιάννη Βαρβέρη και τον Γιάννη Μαρκόπουλο, Βακχικόν τεύχος 5 (αναδημοσίευση από ΤΑ ΝΕΑ, 14.7.2001)

Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Έλληνες κριτικοί του θεάτρου
Κατηγορία:Έλληνες συγγραφείς του 20ού αιώνα
Κατηγορία:Έλληνες δημοσιογράφοι του 20ού αιώνα
Κατηγορία:Έλληνες δοκιμιογράφοι
Κατηγορία:Έλληνες μεταφραστές
Κατηγορία:Βραβευμένοι με Κρατικά Βραβεία Λογοτεχνίας
Κατηγορία:Βραβευθέντες Ακαδημίας Αθηνών
Αλγόριθμος της Στρουθοκαμήλου

Στην πληροφορική, ο **αλγόριθμος της στρουθοκαμήλου** είναι μια στρατηγική κατά την οποία τυχόν προβλήματα που μπορεί να προκύψουν κατά την εκτέλεση κάποιου προγράμματος αγνοούνται, παρά την γνώση ενδεχόμενης ύπαρξής τους. Η βάση αυτής της λογικής είναι ότι κάποια προβλήματα είναι υπολογιστικά δύσκολο να αντιμετωπιστούν, ενώ παράλληλα προκύπτουν αρκετά σπάνια. Έτσι, σε κάποιες περιπτώσεις θεωρείται προτιμότερο να αγνοηθούν.

Το όνομα αυτής στρατηγικής προέρχεται από την κοινή πρακτική των στρουθοκαμήλων να κρύβουν το κεφάλι τους στην άμμο όταν δουν κάποιο κίνδυνο μπροστά τους.

## Παράδειγμα
Ένα δύσκολο υπολογιστικό πρόβλημα στην Επιστήμη Υπολογιστών είναι αυτό της αναγνώρισης αδιεξόδων (deadlock detection). Ο αλγόριθμος της στρουθοκαμήλου είναι μία κοινή τακτική για την αντιμετώπισή τους, καθώς θεωρείται ότι σπάνια προκύπτουν αδιέξοδα και έτσι δεν αξίζει το μεγάλο κόστος αναγνώρισης και αποτροπής τους.

Κατηγορία:Αλγόριθμοι
Τάργκα (περιοδικό)

right|200px|thumb|Το εξώφυλλο του πρώτου τεύχους (3 Ιουλίου 1952) σε εικονογράφηση Βύρωνα Απτόσογλου 
Το ***Τάργκα*** (ή ***Τάργκα, το Ατρόμητο Ελληνόπουλο***) ήταν εβδομαδιαίο αφήγημα περιπέτειας στις ζούγκλες της Αφρικής που εκδόθηκε σε 22 εβδομαδιαία φυλλάδια το 1952 από τους Γ. Γεωργιάδη και Σ. Ανεμοδουρά (μετέπειτα εκδοτικός οίκος Γενικαί Εκδοτικαί Επιχειρήσεις ΟΕ). Εντάσσεται στο είδος των περιοδικών της λεγομένης Λαϊκής Λογοτεχνίας ή Παραλογοτεχνίας για παιδιά. Κυκλοφόρησε την περίοδο Ιουλίου-Νοεμβρίου του 1952 και εξέδωσε 22 τεύχη των 32 σελίδων.

## Στοιχεία
### Πρωταγωνιστής
Ο κεντρικός χαρακτήρας του αφηγήματος, ο Τάργκα, που δάνεισε το όνομά του στον τίτλο του περιοδικού, υπήρξε πνευματικό δημιούργημα του δημοσιογράφου και συγγραφέα λαϊκών αναγνωσμάτων Στέλιου Ανεμοδουρά, ο οποίος το υπέγραψε με το ψευδώνυμο Θάνος Αστρίτης, ενώ η εικονογράφησή του στο εξώφυλλο και στις εσωτερικές σελίδες ήταν από τον Βύρωνα Απτόσογλου.

### Δευτερεύοντες ήρωες
Σύντροφοι του Τάργκα στις περιπέτειές του ήταν η ξανθή καλλονή Μοάνα, της οποίας το πρότυπό της ανιχνεύεται στο μοντέλο των αντιστοίχων «βασιλισσών της ζούγκλας» των αμερικανικών pulps, ο νέγρος «Ατσίδας» που δίνει το κωμικό στοιχείο και ο ελέφαντας «Ζούμπο», παραφθορά του σουαχίλλι «Jumbo» και είναι μάλλον εμπνευσμένος από τον τίτλο αμερικανικού περιοδικού κόμικς εκείνης της εποχής με περιπέτειες ζούγκλας.
 
### Περιβάλλον
Τόσο ο ήρωας του αναγνώσματος, ο Τάργκα, όσο και ο χώρος δράσης του, η αφρικανική ζούγκλα, στις αρχές της δεκαετίας του '40, περιέχουν στοιχεία σαφώς εμπνευσμένα από τις περιπέτειες στη ζούγκλα και από τους αντίστοιχους χαρακτήρες του αμερικανικού λαϊκού αναγνώσματος, που ανθούσε εκείνη την εποχή με ήρωες που ονομάζονται κλωνικοί γόνοι του Ταρζάν, του παγκοσμίως δημοφιλούς ήρωα «βασιλέα της ζούγκλας» που είχε δημιουργήσει ο Έντγκαρ Ράις Μπάροουζ το 1912.
 
## Πηγές
*Στέλιου Ανεμοδουρά: Περιοδικό Τάργκα τεύχη 1-22 (1952)
*Κυριάκου Κάσση: Ελληνική Παραλογοτεχνία και Κόμικς, Έκδοση "Ιχώρ" (1998)
*Γιώργου  Βλάχου: Τα Ελληνόπουλα της διασποράς, άρθρο σε δυο συνέχειες στο περιοδικό "Τέταρτο" (1986)

Κατηγορία:Ελληνικά κόμικς
Κατηγορία:Έλληνες χαρακτήρες κόμικς
Κόμμα Μετριοπαθών

Το **Κόμμα Μετριοπαθών** (σουηδ.: *Moderata samlingspartiet*), πολλές φορές αναφερόμενο και ως "***οι Μετριοπαθείς***", είναι ένα σουηδικό, φιλελεύθερο συντηρητικό πολιτικό κόμμα. Το κόμμα ιδρύθηκε στις 17 Οκτωβρίου του 1904 στη Στοκχόλμη ως *Allmänna valmansförbundet* από μια ομάδα συντηρητικών στο Σουηδικό κοινοβούλιο. Πρόεδρος του κόμματος είναι ο Ουλφ Κρίστερσον.

Το κόμμα είχε άλλα δύο ονόματα κατά τη διάρκεια της ιστορίας του: ο *Εθνικός Οργανισμός της Δεξιάς* (*Högerns riksorganisation*) (1938-1952) και το *Δεξιό Κόμμα* (*Högerpartiet*) (1952-1969).

Το Κόμμα των Μετριοπαθών είναι μέλος του Ευρωπαϊκού Λαϊκού Κόμματος(EPP) και της Διεθνούς Ένωσης Δημοκρατικών(IDU).

Το Μάρτιο του 2010, *οι Συντηρητικοί* μέτρησαν 55.612 μέλη που το κάνουν το δεύτερο μεγαλύτερο σε μέλη, πολιτικό κόμμα στη Σουηδία.

## Παραπομπές


## Εξωτερικοί σύνδεσμοι
* Επίσημη ιστοσελίδα του κόμματος

Κατηγορία:Σουηδικά πολιτικά κόμματα
Κατηγορία:Φιλελεύθερα-Συντηρητικά κόμματα
Ελπίς Ν. Ιωνίας

Η **Ελπίς Νέας Ιωνίας** υπήρξε ποδοσφαιρικό σωματείο που δραστηριοποιήθηκε στη Νέα Ιωνία από το 1967 ως το 1976 με παρουσία στην Α΄ Ε.Π.Σ. Αθηνών. Στη συνέχεια μετονομάστηκε σε **Όμιλο Φιλάθλων Ν. Ιωνίας**, από τον οποίο προέκυψε ο Α.Ο. Νέας Ιωνίας.

## Ίδρυση
Με την ονομασία "Ελπίς" υπήρχε ομάδα στη Νέα Ιωνία κατά την προπολεμική περίοδο, η οποία ως ανεπίσημο σωματείο αναφέρεται από το 1930 και μεταπολεμικά το 1945, χωρίς να εξελιχθεί περαιτέρω. Ο πλήρης τίτλος της ομάδας ήταν *"Πανιώνιος Αθλητικός Σύλλογος η "Ελπίς" Ν. Ιωνίας "* και εκτός από ποδοσφαιρικό διέθετε και αθλητικό τμήμα (στίβου).  Το 1947 απορροφήθηκε από την Α.Ε. Ελευθερούπολης.  

Το καλοκαίρι του 1967 η χούντα επέβαλε τη συγχώνευση πολλών γειτονικών σωματείων. Αποτέλεσμα μιας τέτοιας συγχώνευσης υπήρξε και η "Ελπίς Ν. Ιωνίας", η οποία δημιουργήθηκε από τη συγχώνευση των παλιών συλλόγων ΑΕ Ν. Ιωνίας (προπολεμική ομάδα) και Α.Ε. Ελευθερούπολης (έτος ίδρυσης 1929).

## Αγωνιστική πορεία
* 1967-68: Β΄ Ε.Π.Σ. Αθηνών (2η θέση ομίλου)
* 1968-69: Β΄ Ε.Π.Σ. Αθηνών (πρωταθλήτρια-άνοδος)
* 1969-70: Α΄ Ε.Π.Σ. Αθηνών
* 1970-71: Α΄ Ε.Π.Σ. Αθηνών
* 1971-72: Α΄ Ε.Π.Σ. Αθηνών
* 1972-73: Α΄ Ε.Π.Σ. Αθηνών
* 1973-74: Α΄ Ε.Π.Σ. Αθηνών (υποβιβάστηκε)
* 1974-75: Β΄ Ε.Π.Σ. Αθηνών
* 1975-76: Β΄ Ε.Π.Σ. Αθηνών (μετονομασία σε ΟΦΝΙ)

## Μετονομασία
Μετά τη δικτατορία επανιδρύθηκε η Α.Ε. Ελευθερούπολης και η Ελπίς είχε πρόβλημα ταυτότητας. Το 1976 μετονομάστηκε σε "Όμιλο Φιλάθλων Ν. Ιωνίας" (ΟΦΝΙ) με σκοπό να απορροφηθούν σε αυτόν όλοι οι σύλλογοι της Ν. Ιωνίας (Ίκαρος, Ελπίς, Νεάπολη, Καλογρέζα, Ελευθερούπολη, Αλσούπολη). Τελικά, τη σεζόν εκείνη δεν εντάχθηκε κανείς. Μόνο το 1978 στον ΟΦΝΙ απορροφήθηκε ο παραπαίων Ίκαρος Αθηνών. Ο ΟΦΝΙ συνέχισε με την ονομασία αυτή ως το 2001, οπότε συγχωνεύτηκε με τον Π.Α.Ο. Καλογρέζας και τον ΑΟ Νεάπολης δημιουργώντας τον Α.Ο. Νέας Ιωνίας, που προήχθη στη Δ΄ Εθνική.

## Πηγές
* Ψηφιακό αρχείο εφ. "Αθλητική Ηχώ".
* Πρωταθλήματα Β' Εθνικής

## Παραπομπές
     

Κατηγορία:Αθλητικοί σύλλογοι Αθήνας
Κατηγορία:Ιδρύσεις αθλητικών συλλόγων το 1967
Κατηγορία:Ανενεργές ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1967
Μουσείο του Ισραήλ

Το **Μουσείο του Ισραήλ** στην Ιερουσαλήμ (Εβραϊκά : מוזיאון ישראל, ירושלים, Muze'on Yisrael, Yerushalayim) ιδρύθηκε το 1965 ως εθνικό μουσείο του Ισραήλ. Βρίσκεται σε έναν λόφο στην γειτονιά Γκιβάτ Ραμ της Ιερουσαλήμ, κοντά στην Κνεσέτ, το Ισραηλινό Ανώτατο Δικαστήριο, και το Εβραϊκό Πανεπιστήμιο της Ιερουσαλήμ. Το Μουσείο διαθέτει μεγάλη συλλογή βιβλικής αρχαιολογίας, εθνογραφία, έργα τέχνης, αντικείμενα από την Αφρική, τη Βόρεια και Νότια Αμερική, Ωκεανία και την Ανατολή, σπάνια χειρόγραφα, αρχαίο γυαλί και γλυπτική. Ο διευθυντής του μουσείου είναι ο Τζέιμς Σνάιντερ, πρώην Αναπληρωτής Διευθυντής του Μουσείου Μοντέρνας Τέχνης της Νέας Υόρκης, ο οποίος διορίστηκε το 1997. Το μουσείο καλύπτει περίπου 50.000 τετραγωνικά μέτρα. Προσελκύει 800.000 επισκέπτες ετησίως, συμπεριλαμβανομένων 100.000 παιδιών στην πτέρυγα της νεολαίας. Βρίσκεται κοντά στο Εθνικό Campus για την Αρχαιολογία του Ισραήλ και στο Μουσείο βιβλικών λαών.

## Δεύτερο μοντέλο Ναός
Μία από τις πρόσφατες προσθήκες στο Μουσείο είναι το δεύτερο μοντέλο Εποχή Ναός της Ιερουσαλήμ. Το μοντέλο αναδομεί την τοπογραφία και αρχιτεκτονικό χαρακτήρα της πόλης, όπως ήταν πριν από 66 μ.Χ., έτος κατά το οποίο η μεγάλη εξέγερση εναντίον των Ρωμαίων εξερράγη, με αποτέλεσμα την τελική καταστροφή της πόλης και το ναό. Αρχικά, κατασκευάστηκε να περιλαμβάνει ένα αντίγραφο του Ναού του Ηρώδη, το οποίο είναι πλέον ένα μόνιμο χαρακτηριστικό του και βρίσκεται στην πανεπιστημιούπολη, δίπλα στο ιερό του Βιβλίου.

## Στοά

Αρχείο:Jerusalem Schrein des Buches BW 1.JPG|Παρεκκλήσι του Βιβλίου
Αρχείο:Jerusalem Modell BW 2.JPG|Πρώτη Μοντέλο Ναό


## Εξωτερικοί σύνδεσμοι

* Μουσείο του Ισραήλ

## Παραπομπές

Ισραηλ
Κατηγορία:Μουσεία τέχνης στο Ισραήλ
Ισραηλ
Ισραηλ
Κατηγορία:Ιερουσαλήμ
Κύπελλο Ελλάδας πετοσφαίρισης γυναικών 2002-2003

**[[Κύπελλο Ελλάδας πετοσφαίρισης γυναικών]] 2002−2003**. Το φάιναλ-8 διεξήχθη στο γυμναστήριο των Βριλησσίων. Το κύπελλο κατέκτησε η τοπική ομάδα των Βριλησσίων.

## Φάιναλ−8
Γυμναστήριο Βριλησσίων, 27 έως 30 Μαρτίου 2003
### Προημιτελικοί

### Ημιτελικοί

### Μεγάλος τελικός

* **MVP**: Ελένη Μεμετζή
* **[[Φ.Ο. Βριλησσίων]] (Ξαγοράρης)**: Μεμετζή, Μ. Γκαραγκούνη, Χατζηνικολάου, Τένεβα, Ντουμιτρέσκου, Τσιαρτσιάνη, Μουρζάκου (λίμπερο), Τέζα, Γκάνια.
* **Πανελλήνιος (Νικολάκης)**: Κουτουξίδου, Γκένκοβα, Χάβλοβα, Μποροβίντεκ, Ιορδανίδου, Τζανακάκη, Παπαγεωργίου (λίμπερο), Παπάζογλου.

## Εξωτερικοί σύνδεσμοι
*Ιστότοπος exedrasports.gr



2002 2003
Κυπελλο Ελλαδας Πετοσφαιρισης Γυναικων 2002 2003
Κυπελλο Ελλαδας Πετοσφαιρισης Γυναικων 2002 2003
Άρτουρ Μιλχόφερ

Ο **Άρτουρ Μιλχόφερ** (γερμ. *Arthur Milchhoefer* ή *Milchhöfer*) (1852-1903) υπήρξε γερμανός αρχαιολόγος.
## Βιογραφία
Γεννήθηκε στις 21 Μαρτίου 1852 στο σημερινό Κουτούσοβο, στην τότε ανατολική Πρωσία. Σπούδασε στο Βερολίνο και Μόναχο και αποφοίτησε το 1873 όταν αναγορεύτηκε διδάκτωρ. Διορίστηκε το 1875 ως δάσκαλος σε γυμνάσιο του Βερολίνου, όπου δίδαξε ένα χρόνο, και αμέσως μετά έλαβε για δύο χρόνια υποτροφία από το γερμανικό αρχαιολογικό ινστιτούτο. Το 1880 διορίστηκε ως βοηθός στο αρχαιολογικό μουσείο του Βερολίνου και πήρε μέρος στις αρχαιολογικές ανασκαφές στην Ολυμπία. Από το 1882 και μετά δίδαξε ως έκτακτος καθηγητής πανεπιστημίου στο Μίνστερ, και από το 1895 ως τακτικός καθηγητής στο Πανεπιστήμιο του Κιέλου. Απεβίωσε στις 7 Δεκεμβρίου 1903 στο Κίελο.

Ο Μιλχόφερ ήταν ο πρώτος που υπέθεσε ότι στην Κρήτη υπήρξε αξιόλογος πολιτισμός της εποχής του Χαλκού, ο οποίος πριν από τον πόλεμο της Τροίας κυριάρχησε και στη ηπειρωτική Ελλάδα. Τον πολιτισμό αυτό τον ονόμασε «Μινωικό», εμπνευσμένος από τον μύθο του Θησέα που σκότωσε τον Μινόταυρο. Η ονομασία αυτή καθιερώθηκε αργότερα, όταν Βρετανοί αρχαιολόγοι υπό την διεύθυνση του Σερ Άρθουρ Έβανς ξεκίνησαν αρχαιολογικές ανασκαφές στην Κνωσσό.

## Δημοσιεύσεις
* 
* 
* Ερνστ Κούρτιους, Γιόχαν Άουγκουστ Κάουπερτ (1822-1899), Άρτουρ Μιλχόφερ: *Karten von Attika* 
* *Die Anfänge der Kunst in Griechenland*, Brockhaus, Leipzig 1883.
* 

## Παραπομπές


## Πηγές
 
* Reinhard Stupperich: *Arthur Milchhoefer 1852–1903.* Περιέχεται στο: *Archäologenbildniss. Porträts und Kurzbiographien von Klassischen Archäologen deutscher Sprache.* Mainz 1988, ISBN 3-8053-0971-6, S. 103–105 (online).

Κατηγορία:Γερμανοί αρχαιολόγοι
Κύπελλο Ελλάδας πετοσφαίρισης γυναικών 2005-2006

**[[Κύπελλο Ελλάδας πετοσφαίρισης γυναικών]] 2005−2006**. Το φάιναλ-8 διεξήχθη στο Μαρκόπουλο. Το κύπελλο κατέκτησε για δεύτερη συνεχή χρονιά ο Παναθηναϊκός.

## Φάιναλ−8
Μαρκόπουλο, 16 έως 19 Μαρτίου 2006
### Προημιτελικοί

### Ημιτελικοί

### Μεγάλος τελικός

* **MVP**: Μαρία Γκαραγκούνη
* **Παναθηναϊκός (Μπαχράμης)**: Μπούντιμιρ, Μ. Γκαραγκούνη, Ν. Γκαραγκούνη, Σιμάνκοβα, Ρίμπας, Σάκκουλα, Μυλωνά (λίμπερο), Κρέσσου, Φραγκιαδάκη, Μητσέλου.
* **Πανελλήνιος (Πολύζος)**: Κουτουξίδου, Γιαμπόροβα, Χόρκα, Νικολαΐδου, Σιλχάνοβα, Τζανακάκη, Μπάμπουλη (λίμπερο), Τέζα, Παπαγεωργίου, Λιγουδιστιανού.

## Εξωτερικοί σύνδεσμοι
*Ιστότοπος exedrasports.gr



2005 2006
Κυπελλο Ελλαδας Πετοσφαιρισης Γυναικων 2005 2006
Κυπελλο Ελλαδας Πετοσφαιρισης Γυναικων 2005 2006
Ερρίκος Γκρην

Ο **Ερρίκος Γκρην** (Πάτρα, 1832 - Πάτρα, 9 Οκτωβρίου 1896) ήταν Έλληνας, με Βρετανική καταγωγή από την πλευρά του πατέρα του, γνωστός ως σκακιστής και συνθέτης σκακιστικών προβλημάτων.

Ήταν γιος του Ριχάρδου Γκρην, εμπόρου σταφίδας στην Πάτρα, και της Αβροκόμης Καλαμογδάρτη κόρη του Ανδρέα Καλαμογδάρτη αδελφή της Καλλιόπης Παπαλεξοπούλου και ανιψιά του Παλαιών Πατρών Γερμανού. Ήταν παντρεμένος από το 1875 με την Καλλιόπη Κρεμύδη. 

Ο Ερρίκος πέρασε τα παιδικά του χρόνια στην Αίγυπτο όπου μετακόμισε η οικογένεια του. Εκεί ο πατέρας του ανέλαβε γενικός διευθυντής στους σιδηρόδρομους και εκεί αργότερα δούλεψε για πρώτη φορά και ο Ερρίκος. Μετά από κάποια χρόνια η οικογένεια Γκρην επέστρεψε στην Πάτρα όπου και εγκαταστάθηκε μόνιμα. Ο ίδιος ο Ερρίκος ασχολήθηκε με το εμπόριο ενώ αργότερα έγινε τραπεζικός υπάλληλος, διευθυντής της Ιονικής Τράπεζας. Στην Ιονική Τράπεζα έμεινε έως το 1892, έκτοτε ιδιώτευσε.

Είναι ο πρώτος που επιχείρησε να ιδρύσει φιλαρμονική στην πόλη της Πάτρας, μετέφρασε στα ελληνικά το έργο *Μανφέρδος* του Λόρδου Μπάιρον. Ο Ερρίκος Γκρην δώρισε στο αρχαιολογικό μουσείο της Πάτρας την μεγάλη συλλογή αρχαίων που κληρονόμησε από τον πατέρα και τους θείους του, προς τιμή του ο δήμος Πατρέων έδωσε το όνομα του σε οδό της πόλης. Το 1889 τιμήθηκε από την Ελληνική κυβέρνηση με τον "Αργυρό σταυρό του Σωτήρος" για τις υπηρεσίες του στην Ελλάδα.

Ο Γκρην ήταν σκακιστής και συνθέτης σκακιστικών προβλημάτων μέλος του Κύκλου των σκακιστών της Πάτρας. Δημοσίευσε σκακιστικά προβλήματα στο *Nuova Rivista degli scacchi* κατά τα έτη 1877–1878. Θεωρείται από τους πρώτους και πρωτοπόρους σκακιστές στον ελληνικό χώρο. 

## Παραπομπές


## Πηγές
* Παναγή Α. Σκλαβούνου, * Έλληνες σκακιστές του 19ου αιώνα*, Αθήνα 2010, ISBN 978-960-93-2346-8
* Κώστας Ν. Τριανταφύλλου, *Ιστορικόν Λεξικόν των Πατρών*, Τυπογραφείο Πέτρου Χρ. Κούλη, Πάτρα 1995, 3η έκδοση.

Κατηγορία:Οικογένεια Καλαμογδάρτη
Κατηγορία:Έλληνες σκακιστές
Κατηγορία:Έλληνες τραπεζίτες
Κατηγορία:Έλληνες επιχειρηματίες
Κατηγορία:Αργυρός σταυρός του Τάγματος του Σωτήρος
Κύπελλο Ελλάδας πετοσφαίρισης γυναικών 2008-2009

**[[Κύπελλο Ελλάδας πετοσφαίρισης γυναικών]] 2008−2009**. Το κύπελλο πετοσφαίρισης για τις γυναίκες τη σαιζόν 2008−2009 διεξήχθη σε τρεις φάσεις. Στην πρώτη φάση συμμετείχαν οι ομάδες που βρέθηκαν στις θέσεις 5−12 στο τέλος του πρώτου γύρου του πρωταθλήματος. Οι ομάδες που βρέθηκαν στις θέσεις 1−4 εισήλθαν στη διοργάνωση από τη δεύτερη φάση. Η τελική φάση (φάιναλ-4) διεξήχθη στη Σύρο 27 και 28 Μαρτίου 2009. Το κύπελλο κατέκτησε για τέταρτη φορά στην ιστορία του ο Παναθηναϊκός.

## Α' φάση
4 Φεβρουαρίου 2009

## Προημιτελικοί
4 Μαρτίου 2009

## Τελική φάση
**Φάιναλ−4**, Σύρος 27 και 28 Μαρτίου 2009

### Ημιτελικοί
27 Μαρτίου

### Μεγάλος τελικός
28 Μαρτίου

* **MVP**: Ρούξι Ντουμιτρέσκου
* **Παναθηναϊκός**: Χατζηνίκου 4 π. (2 άσοι, 2/4 επιθ.), Σαπαρέφσκα 5 π. (2 άσοι, 3/4 επιθ.), Τότσκο 9 π. (9/17 επιθ.), Ντουμιτρέσκου 10 π. (9/14 επιθ., 1 μπλοκ), Τομάσεβιτς 11 π. (5 άσοι, 4/14 επιθ. 2 μπλοκ), Φερνάντεζ 14 π. (2 άσοι, 8/15 επιθ., 4 μπλοκ), Μυλωνά (λίμπερο, 64%), Παπαγεωργίου.
* **Ηρακλής**: Μοντάνο 9 πόντοι (2 άσοι, 6/22 επιθέσεις, 1 μπλοκ), Κυριακίδου 11 π. (8/9 επιθ., 3 μπλοκ), Κιόση 13 π. (2 άσοι, 10/28 επιθ., 1 μπλοκ), Χαντάβα 5 π. (4/12 επιθ., 1 μπλοκ), Γεωργακοπούλου 3 π. (2/3 επιθ., 1 μπλοκ), Κάτιτς 3 π. (2/2 επιθ., 1 μπλοκ), Βούγιοβιτς (λίμπερο, 62%), Αναγνώστου 1 π. (1/1 επιθ.), Γεωργιάδου, Λαζαρίδου, Γιακούμπ 4 π. (2 άσοι, 1/3 επιθ., 1 μπλοκ).

## Εξωτερικοί σύνδεσμοι
*Αποτελέσματα Α' φάσης  Ιστότοπος exedrasports.gr
*Αποτελέσματα προημιτελικών  Ιστότοπος exedrasports.gr
*Ηρακλής−Α.Ο. Μαρκοπούλου 3−2 Ιστότοπος exedrasports.gr
*Παναθηναϊκός−Ολυμπιακός 3−0 Ιστότοπος redplanet.gr
*Παναθηναϊκός−Ηρακλής 3−0 Ιστότοπος exedrasports.gr



2008 2009
Κυπελλο Ελλαδας Πετοσφαιρισης Γυναικων 2008 2009
Κυπελλο Ελλαδας Πετοσφαιρισης Γυναικων 2008 2009
Εθνικό πάρκο Αψίδων

To **Εθνικό πάρκο αψίδων** (αγγλικά: *Arches National Park*) είναι Εθνικό Πάρκο στην ανατολική Γιούτα των ΗΠΑ, βόρεια του ποταμού Κολοράντο. Είναι γνωστό για την ύπαρξη πάνω από 2000 φυσικών αψίδων από ψαμμίτη, όπως η παγκοσμίως διάσημη *Delicate Arch*, πέρα από μια ποικιλία μοναδικών γεωλογικών  σχηματισμών, όπως ο γιγάντιος ισορροπημένος βράχος. Το πάρκο βρίσκεται ακριβώς έξω από το Μοάμπ (Moab) της Γιούτα και έχει έκταση 310 τ.χλμ.. Το 2009 το πάρκο επισκέφθηκαν περίπου ένα εκατομμύριο άτομα. Το μεγαλύτερο υψόμετρό του είναι 1.723 μ. στο *Elephant Butte*, και το χαμηλότερο υψόμετρό του είναι 1.245 μ. στο κέντρο επισκεπτών. Σαράντα τρία τόξα έχουν καταρρεύσει εξαιτίας της διάβρωσης από το 1970. Διοικούμενη από την Εθνική Υπηρεσία Πάρκων, η περιοχή είχε αρχικά οριστεί ως Εθνικό Μνημείο στις 12 Απριλίου 1929. Αναπροσδιορίστηκε ως Εθνικό Πάρκο στις 12 Νοεμβρίου 1971.

Οι περισσότερες από τις συνθέσεις του πάρκου είναι φτιαγμένες από μαλακό κόκκινο ψαμμίτη που συσσωρεύθηκε 150 εκατομμύρια χρόνια πριν. Πολύ αργότερα, τα υπόγεια ύδατα άρχισαν να διαλύουν τις βαθύτερες αποθέσεις άλατος. Οι θόλοι ψαμμίτη κατέρρευσαν και διαβρώθηκαν σχηματίζοντας ένα λαβύρινθο από κάθετες πλάκες βράχου που ονομάζονται «πτερύγια». Τμήματα των λεπτών αυτών τειχών τελικά διαβρώθηκαν, δημιουργώντας τα γλυπτά από βράχο που υπάρχουν σήμερα στη περιοχή.

## Παραπομπές


## Εξωτερικοί σύνδεσμοι
* 

Κατηγορία:Γιούτα
Αψιδες
Κοινοβούλιο της Σουηδίας

Το **Ρίκσταγκ** (Σουηδικά: *Sveriges riksdag*) είναι η εθνική νομοθετική συνέλευση της Σουηδίας.Το ρίκσταγκ αποτελείται από 349 μέλη (Σουηδικά: *riksdagsledamöter*), οι οποίοι εκλέγονται σε αναλογική βάση για την εξυπηρέτηση ορισμένης θητείας τεσσάρων ετών. Βρίσκεται στο κτίριο Riksdag (*riksdagshuset*), στο νησί Χέλγκεντς  στη Στοκχόλμη.

## Όνομα
Το *riksdag* είναι το άμεσο Σουηδικό ισοδύναμο του Γερμανικού *[[Ράιχσταγκ|Reichstag]]*..  Στο Σουηδικό Σύνταγμα, η λέξη είναι γραμένη με ένα πεζό “r”, σημαίνοντας έτσι ότι είναι στην πραγματικότητα όχι ένα όνομα του κοινοβουλίου, αλλά είναι ακριβώς “το κοινοβούλιο”.

Μια ακριβής Αγγλική μετάφραση αυτής της Γερμανικής-Βόρειας λέξης δεν υπάρχει στην πραγματικότητα, αλλά η "Meeting of the Realm" μπορε΄΄ι να θεωρηθεί ως λογοτεχνική μετάφραση, αν και ίσως η "Δίαιτα του Βασιλείου" θα ήταν πιο ακριβής (*dag* λογοτενικά σημαίνει "ημέρα", και έτσι είτε το cognate to the use of German *tag* for a Diet, or even a direct borrowing; the former comes from Latin *dies* with the same meaning). η λέξη χρησιμοποιείται επίσης από Σουηδούς ομιλητές για τα κοινοβούλια της Φινλανδίας (είναι ο επίσημος όρος που χρησιμοποιείται από την Σουηδόφωνη μειονότητα εκεί) και της Εσθονίας, και για το παλιό Reichstag της Γερμανίας καθώς και για το κτίριο του κοινοβουλίου στο Βερολίνο (reciprocally, "Reichstag" is the standard German translation of "riksdag"). In Sweden *riksdag* is today also frequently used to refer to the contemporary parliament house of Germany per se (but the Bundestag is called *förbundsdag*), and sometimes for national parliaments of other countries as well. Η λέξη χρησμοποιείται επίσης από τους Νορβηγούς ομιλητές ομιλητέςμε την ίδια προφορά· στα Δανικά η λέξη προφέρεται *rigsdag*.

## Σύνθεση
Σύμφωνα με στοιχεία του Σεπτεμβρίου του 2022, γυναίκες στο Κοινοβούλιο ήταν 163 μέλη (ποσοστό 46,7% επί συνόλου 349 μελών).

## Τελευταίες εκλογές

## Πρόεδρος του Κοινοβουλίου
Από το 1971 στο μονοθάλαμο κοινοβούλιο, πρόεδροι έχουν διατελέσει τα ακόλουθα πρόσωπα.

## Παραπομπές


## Εξωτερικοί σύνδεσμοι

* Επίσημη ιστοσελιδα του Κοινοβουλίου 

Σουηδια
Κατηγορία:Πολιτική της Σουηδίας